Consilierul local de Piatra Neamţ, Romel Bîrjoveanu, a postat un videoclip în care, în loc de bani, le-a oferit câteva lopeți cerşetorilor mai „zdraveni de muncă”.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

„De cele mai multe ori îi vedem cu mâna întinsă, cerând ceva de pomană. E o realitate a zilelor noastre.

Astăzi m-am gândit să le ofer câteva lopeți pentru a-şi câștiga singuri banii. Dacă le place munca, se vor integra cumva în societate. Important este să nu-i mai „întreținem” din buzunarul nostru. Cei zdraveni de munca trebuiesc lăsați să-și câștige singuri existența”, a scris consilierul pe pagina de Facebook.

După câteva ore, consilierul s-a întâlnit cu unul dintre cei care primiseră o lopată, iar acesta a mărturisit că a câștigat peste 100 de lei deszăpezind câteva trotuare și parcări, scrie stiri-neamt.ro.